लॉरेन पॉवेल जॉब्स

लॉरेन पॉवेल जॉब्स (नोव्हेंबर ६, १९६३ - हयात) ह्या एक अमेरिकन अब्जाधीश व्यावसायिक महिला कार्यकारी आणि परोपकारी आहेत. जॉब्स याॲपल चे सह-संस्थापक स्टीव जॉब्सची विधवा असून स्टीव्ह जॉब्स ट्रस्टचे व्यवस्थापन देखील सांभाळतात.  त्या इमर्सन कलेक्टिव्ह आणि एक्सक्यू इन्स्टिट्यूटच्या संस्थापक आणि अध्यक्षा आहेत. डेमोक्रॅटिक पक्षाच्या राजकारण्यांना त्या मोठी देणगी देतात.

 प्रारंभिक जीवन 
जॉब्सचे पालनपोषण न्यू जर्सीच्या वेस्ट मिलफोर्ड येथे झाले. त्यांनी युनिव्हर्सिटी ऑफ पेनसिल्व्हेनिया स्कूल ऑफ आर्ट्स अँड सायन्सेसमधून राज्यशास्त्रात बीए आणि १९८५ मध्ये पेनसिल्व्हेनिया विद्यापीठाच्या व्हार्टन स्कूलमधून अर्थशास्त्रात बीएस पदवी मिळवली. तिने १९९१ मध्ये स्टॅनफोर्ड ग्रॅज्युएट स्कूल ऑफ बिझनेसमधून एमबीए पदवी प्राप्त केली.

 सुरुवातीची कारकीर्द 
पॉवेल जॉब्स या टेराव्हेरा नावाच्या (नैसर्गिक खाद्यपदार्थ कंपनीच्या) सह-संस्थापक असून ही कंपनी संपूर्ण उत्तर कॅलिफोर्नियामध्ये किरकोळ विक्रेत्यांना विक्री करत असते. जॉब्स यांनी चीवाच्या संचालक मंडळावर देखील काम केले, ज्याने विद्यार्थ्यांना प्रमाणित चाचणीची तयारी करण्यास मदत करण्यासाठी ऑनलाइन साधने तयार केली. बिझनेस स्कूलमध्ये प्रवेश घेण्यापूर्वी, पॉवेल जॉब्स ह्या मेरिल लिंच ॲसेट मॅनेजमेंटमध्ये काम केले. याच सोबत त्यांनी गोल्डमन सॅक्समध्ये फिक्स्ड-इनकम ट्रेडिंग स्ट्रॅटेजिस्ट म्हणून देखील तीन वर्षे काम केले.

 स्टीव्ह जॉब्सचा मृत्यू 
इवलेसे|जुलै २०२२ मध्ये जो बायडेन यांच्याकडून स्टीव्ह जॉब्सच्या वतीने स्वातंत्र्य पदक स्वीकारताना पॉवेल जॉब्स (डावीकडे)
५ ऑक्टोबर २०११ रोजी, वयाच्या ५६ व्या वर्षी, ॲपलचे सीईओ स्टीव जॉब्स यांचे स्वादुपिंडाच्या कर्करोगामुळे निधन झाले. पॉवेल जॉब्स यांना स्टीव्हन पी. जॉब्स ट्रस्टचा वारसा मिळाला, ज्याचा मे २०१३ पर्यंत वॉल्ट डिस्ने कंपनीमध्ये सुमारे $12.1 बिलियन किमतीचा ७.३% हिस्सा आणि ॲपल चे ३८.५ दशलक्ष शेअर्स होते.

२०१४ च्या फोर्ब्सच्या महिला अब्जाधीशांच्या यादीत त्या ५९ व्या क्रमांकावर होत्या. तर फोर्ब्स ४०० मध्ये त्यांना ३०वे स्थान मिळाले. या यादीनुसार त्या तंत्रज्ञानातील यादीत एक गर्भश्रीमंत महिला ठरल्या.

१९९७ मध्ये, पॉवेल जॉब्स यांनी कार्लोस वॉटसन यांच्यासोबत कॉलेज ट्रॅकची सह-स्थापना केली. 

 धार्मिक आस्था
जॉब्स या १३ जानेवारी २०२५ रोजी महाकुंभ मेळाव्यासाठी प्रयागराज येथे पोहोचल्या. आचार्य महामंडलेश्वर स्वामी कैलाशानंद गिरि यांच्या कडून त्यांनी हिंदू धर्माची दिक्षा घेतली. यावेळी स्वामी कैलाशानंद गिरि यांनी जॉब्स चे कमला असे नामकरण केले.

 संदर्भ 

वर्ग:अमेरिकन बौद्ध
वर्ग:इ.स. १९६३ मधील जन्म
वर्ग:स्त्री  चरित्रलेख
वर्ग:अमेरिकन उद्योजक